Herman Lerchenbaum

Herman Lerchenbaum (sünninimi Hermann Victor; 18. (vkj) / 30. november 1862 Keeni mõis, Sangaste kihelkond, TartumaaEELK Sangaste kogudus. Personaalraamat V (Laatre abikogudus) 1847-1882. EAA 1298.1.195, lk 276 – 20. juuni 1942 Annapolis, Maryland, USA) oli Ameerika Ühendriikide mereväelane (Chief Boatswain’s Mate; auastmelt vastab Eesti mereväe veeblile) ja hiljem Eesti poksitegelane. Teadaolevalt esimene olümpiamängudel osalenud eestlane. 

Läks 20-aastaselt Riias merele. Sõitis mitmel purjelaeval, sealhulgas USA omal. Astus vabatahtlikuna 1890. aastate I poolel USA mereväkke, kus teenis 33 aastat, sealhulgas oli ta 13 aastat purjetamise, sõudmise ja köiesidumise õpetaja ning poksitreenerina mereväeakadeemias Annapolises. 

Ta oli liige USA sõjalaevastiku sõudemeeskonnas, kes pidi võistlema 1896. aasta Ateena olümpiamängudel, ent sõudevõistlused jäid tormi tõttu ära. Ta oli sellega teadaolevalt esimene nüüdisaegsetel olümpiamängudel osalenud eestlane. Tuli USA mereväe poksimeistriks. (vaadatud 29. detsember 2018)

Pärast reserviarvamist elas ta 1920. aastate II poolest kuni 1939. aastani Tallinnas. Kuulus Tallinna Kalevi poksiosakonna juhatusse, harrastas ka laskmist, oli koroona- ja piljardimängija. Pärast teise maailmasõja puhkemist läks USA kodanikuna Ameerikasse tagasi. 

Viited

Kirjandus
 "Ainus eestlane esimestel olümpiamängudel". Eesti Spordileht nr 5, 20. mai 1936. Lk 192–195
 "Ainuke eestlane Ateena olümpial. "Ameerika onu" Lerchenbaum jutustab, kuidas ta 1896. aastat käis esimestel olümpiamängudel". Uus Eesti nr 137, 21. mai 1936. Lk 5

Välislingid

 Herman Lerchenbaumi haud andmekogus "Find A Grave"

Kategooria:Ameerika Ühendriikide sõjaväelased
Kategooria:Esimese maailmasõja sõjaväelased
Kategooria:Sõudjad
Kategooria:Eesti sporditegelased
Kategooria:Eestlased Ameerika Ühendriikides
Kategooria:Sündinud 1862
Kategooria:Surnud 1942